આ સમાચારથી જાતભાઈ જાતે આભા થઈ ગયેલા. કહે કે ગણિતના પ્રોફેસર લોકો એબસન્ટ માઇન્ડેડ હોય, લઘરવઘર હોય, એકલા એકલા બોલતા હોય ને દુન્યવી બાબતોમાં લાપરવાહ છતાં જિનિયસ હોય એવી સાધારણ માન્યતા છે. અપુન તો લાઇફ મેં બડા શૌકીન હૈ, જિનિયસ ફિનિયસ નહીં હૈ. હેં હેં, એ તો એની મોટાઈ કહેવાય કેમકે મડ્રાસી રન્ડઅ કોઓ–ફીઅ–ના રસિયા આ પ્રાધ્યાપકને આ ચંદ્રક અપાયો છે, ‘ગતિ સિદ્ધાન્ત (ડાયનામિક થિયરી) સાથે સંલગ્ન ગતિશીલ પદાર્થોના સમીકરણોના અધ્યયનથી સંખ્યા તત્ત્વસિદ્ધાન્ત (નંબર થિયરી)ની સમસ્યાઓનાં સમાધાન સંપન્ન કરવા બદલ’. હવે તમે ચતુર કરો વિચાર કે આ તિરુ કેવો બ્રેઇની હોવાનો!